1 küüslauguküüs  (1 väike punane sibul)  400 g tomatikonservi  1 tl suhkrut  1 tl balsami äädikat  (võimalusel 0,5 dl punast veini)  0,5 tl soola  1  spl pitsa maitseainet vms ürtide segu        Tükelda sibul ja küüslauk ning prae kergelt kuumal pannil (kuni küüslauk hakkab kergelt kuldseks muutuma). Vala peale tomatikonserv ning tee tomati tükid vajadusel väiksemaks. Lase segul keema tõusta ning sega hulka ülejäänud koostisosad. Keeda tasasel tulel 10-15 min, kuni kaste mõnusalt paksenenud.        Hakates siia  kirjutama (loodetavasti kohe järgnevat Calzone retsepti) jõudis mulle kohale, et üks mu kõige geniaalsemaid, igapäevane kuid maitsekas, retsept polegi siin. Parandasin selle vea kohe.    Seda kastet olen valmistanud (aidanud valmistada) lugematutel kordadel. Tunnen end sellega lausa nii kindlalt, et valisin just selle esimeseks toiduks, mille oma I'le valmistasin. Armastus käib kõhu kaudu, öeldakse juu. Pealegi on mul selle koostisosad alati kapis olemas ning peale küüslaugu (ja minu ema puhul ka punase  sibula) tükeldamise, pole sellega praktiliselt mingit vaeva. Ning kui ka konkreetselt tomatikonservi kodus pole, sobib siia väga hästi ükskõik mis formaadis ja koguses tomati püree.